RO
17.7.2023
Jurnalul Oficial al Uniunii Europene
C 252/9
Hotărârea Curții (Camera a șaptea) din 25 mai 2023 (cerere de decizie preliminară formulată de Landesgericht für Zivilrechtssachen Graz – Austria) – TLL The Longevity Labs GmbH/Optimize Health Solutions mi GmbH, BM (Cauza C-141/22 (1), TLL The Longevity Labs) [Trimitere preliminară – Siguranța produselor alimentare – Alimente noi – Regulamentul (UE) 2015/2283 – Făină din hrișcă germinată bogată în spermidină – Germinare a unor semințe de hrișcă într-o soluție nutritivă cu spermidină] (2023/C 252/08) Limba de procedură: germana Instanța de trimitere Landesgericht für Zivilrechtssachen Graz
Părțile din procedura principală Reclamantă: TLL The Longevity Labs GmbH Pârâte: Optimize Health Solutions mi GmbH, BM
Dispozitivul Articolul 3 alineatul (2) litera (a) punctul (iv) din Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr.
1169/2011 al Parlamentului European și al Consiliului și de abrogare a Regulamentului (CE) nr.
258/97 al Parlamentului European și al Consiliului și a Regulamentului (CE) nr.
1852/2001 al Comisiei trebuie interpretat în sensul că un produs alimentar precum o făină din hrișcă germinată bogată în spermidină, care nu a fost utilizat pentru consumul uman la un nivel semnificativ pe teritoriul Uniunii Europene înainte de 15 mai 1997, constituie un „aliment nou”, în sensul acestei dispoziții, dat fiind că, în primul rând, ea este obținută dintr-o plantă, în al doilea rând, nu rezultă că siguranța sa a fost confirmată de date privind compoziția acesteia, precum și de experiența folosirii sale și de folosirea sa continuă, pe o perioadă de cel puțin 25 de ani, în regimul alimentar normal al unui număr semnificativ de persoane din cel puțin o țară a Uniunii și, în al treilea rând și în orice caz, nu este obținută cu ajutorul unei practici de înmulțire, în sensul dispoziției menționate.
(1)
JO C 198, 16.5.2022.
Hotărârea Curții (Camera a șaptea) din 25 mai 2023 (cerere de decizie preliminară formulată de Verwaltungsgericht Minden – Germania) – J.B., S.B., F.B, reprezentat legal de J.B. și S.B/Bundesrepublik Deutschland [Cauza C-364/22 (1), Bundesrepublik Deutschland (Returnare voluntară)] [Trimitere preliminară – Politica privind azilul – Procedurile comune de acordare și retragere a protecției internaționale – Directiva 2013/32/UE – Articolul 33 alineatul (2) litera (d) – Procedura de examinare a unei cereri – Cereri inadmisibile – Cerere ulterioară – Returnarea voluntară și îndepărtarea] (2023/C 252/09) Limba de procedură: germana Instanța de trimitere Verwaltungsgericht Minden